

**Módosított javaslat**

**Intézményközi megállapodás**

**az Európai Parlament, a Tanács és a Bizottság között a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról**

A COM(2018) 323 bizottsági javaslat a következőképpen módosul:

1. Az I.B. rész 11. pontja helyébe a következő szöveg lép:

„*Szolidaritási és sürgősségisegély-tartalék*

11. Amennyiben a Bizottság szükségesnek ítéli a szolidaritási és sürgősségisegély-tartalék igénybevételét, javaslatot terjeszt az Európai Parlament és a Tanács elé a tartalékból a megfelelő költségvetési sorokba történő átcsoportosításra a költségvetési rendelettel összhangban.”

1. A II.A. rész a következő 15a. ponttal egészül ki:

„15a. A Bizottság éves jelentést készít az Európai Uniós Helyreállítási Eszköz[[1]](#footnote-1) (a továbbiakban: Európai Helyreállítási Eszköz) végrehajtásáról, amelyben feltüntet minden olyan nem bizalmas információt, amely az alábbiakra vonatkozóan rendelkezésre áll:

– a sajátforrás-határozat[[2]](#footnote-2) 3b. cikke alapján végrehajtott hitelfelvételi és hitelnyújtási műveletekből származó eszközök és kötelezettségek,

– az Európai Helyreállítási Eszköz végrehajtásához kapcsolódó uniós programokhoz előző évben rendelt címzett bevételek összesített volumene program és költségvetési sor szerinti bontásban,

– a felvett hitelek hozzájárulása az Európai Helyreállítási Eszköz és az egyedi uniós programok célkitűzéseinek megvalósításához.”

1. HL, … [↑](#footnote-ref-1)
2. HL, … [↑](#footnote-ref-2)